CELEX: 62017TN0455
Language: sk
Date: 2017-07-14 00:00:00
Title: Vec T-455/17: Žaloba podaná 14. júla 2017 – Bateni/Rada

11.9.2017   
            
            
               SK
            
            
               Úradný vestník Európskej únie
            
            
               C 300/36
            
         Žaloba podaná 14. júla 2017 – Bateni/Rada
   (Vec T-455/17)
   (2017/C 300/45)
   Jazyk konania: nemčina
   
      Účastníci konania
   
   
      Žalobca: Naser Bateni (Hamburg, Nemecko) (v zastúpení: M. Schlingmann a M. Bever, Rechtsanwälte)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               1.
            
            
               zaviazal Európsku úniu, zastúpenú Radou, aby zaplatila žalobcovi 250 000 eur ako náhradu nemajetkovej ujmy, ktorú utrpel v dôsledku:
               
                           —
                        
                        
                           zaradenia do tabuľky III v prílohe II rozhodnutia Rady 2010/413/SZBP na základe rozhodnutia Rady 2011/783/SZBP z 1. decembra 2011, ktorým sa mení rozhodnutia 2010/413/SZBP o reštriktívnych opatreniach voči Iránu (Ú. v. EÚ L 319, 2011, s. 71) a zaradenia do tabuľky III v prílohe VIII nariadenia (EÚ) č. 961/2010 na základe vykonávacieho nariadenia Rady (EÚ) č. 1245/2011 z 1. decembra 2011, ktorým sa vykonáva nariadenie (EÚ) č. 961/2010 o reštriktívnych opatreniach voči Iránu (Ú. v. EÚ L 319, 2011, s. 11),
                        
                     
                           —
                        
                        
                           zaradenia do tabuľky III v prílohe IX nariadenia Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010 (Ú. v. EÚ L 88, 2012, s. 1),
                        
                     
                           —
                        
                        
                           zaradenia do tabuľky III v prílohe rozhodnutia Rady 2013/661/SZBP z 15. novembra 2013, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 306, 2013, s. 18) a do tabuľky III v prílohe vykonávacieho nariadenia Rady (EÚ) č. 1154/2013 z 15. novembra 2013, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu (Ú. v. EÚ L 306, 2013, s. 3),
                        
                     
         
               2.
            
            
               zaviazal Európsku úniu, zastúpenú Radou, aby zaplatila úroky z omeškania stanovené na základe úrokovej miery prevyšujúcej o dva percentuálne body ročnú úrokovú sadzbu používanú Európskou centrálnou bankou na jej hlavné refinančné operácie, a to na obdobie od 24. marca 2017 až do úplného zaplatenia sumy uvedenej v bode 1,
            
         
               3.
            
            
               zaviazal Európsku úniu, zastúpenú Radou, na náhradu trov konania, najmä nákladov vynaložených žalobcom.
            
         
      Dôvody a hlavné tvrdenia
   
   Na podporu svojej žaloby žalobca uvádza jeden žalobný dôvod.
   
               1.
            
            
               Prvý žalobný dôvod je založený na tom, že prijatím reštriktívnych opatrení vo vzťahu k žalobcovi Rada závažným spôsobom porušila právne predpisy chrániace žalobcu. Žalobca tak utrpel značnú nehmotnú ujmu, za ktorú sa mu musí poskytnúť náhrada.
               
                           —
                        
                        
                           Žalobca tvrdí, že sa vyhovelo jeho žalobám o neplatnosť proti zaradeniu na dotknuté zoznamy. Všeobecný súd tieto právne predpisy zrušil rozsudkami zo 6. septembra 2013 vo veciach T-42/12 a T-181/12 a zo 16. septembra 2015 vo veci T-45/14 v rozsahu, akom sa týkali žalobcu. Všeobecný súd v nich dospel k záveru, že Rada v žiadnom prípade nepredložila dôkazy, ktoré by odôvodňovali žalobcove zaradenie na zoznamy, a dopustila sa tak zjavne nesprávneho posúdenia a porušila svoju povinnosť riadnej starostlivosti.
                        
                     
                           —
                        
                        
                           Podľa judikatúry Všeobecného súdu (rozsudok z 25. novembra 2014, Safa Nicu Sepahan Co./Rada, T-384/11), ktorú následne Súdny dvor potvrdil (rozsudok z 30. mája 2017, C-45/15 P), to predstavuje závažné porušenie dôležitých ochranných ustanovení jednotlivých poverovacích právnych základov, ako aj základných práv dotknutých osôb, najmä práva na účinnú právnu ochranu.
                        
                     
                           —
                        
                        
                           Samotné zrušenie dotknutých právnych predpisov nie je dostatočnou kompenzáciou. Ďalekosiahle spoločenské, pracovné a súkromné dôsledky dlhodobého neoprávneného uvádzania žalobcu na zoznamoch môžu byť napravené iba zaplatením náhrady škody.